**15. napirend**

**E l ő t e r j e s z t é s**

**Salföld Község Önkormányzata Képviselő-testületének 2020. szeptember 28-án tartandó nyilvános ülésére**

**Tárgy: Települési Értéktár Bizottság működésével kapcsolatos döntések meghozatala**

**Előterjesztő:** Fábián Gusztáv, polgármester

**Előkészítette:** dr. Takács Katalin, aljegyző

 Jogszabállyal nem ellentétes

 dr. Szabó Tímea

 jegyző

Tisztelt Képviselő–testület!

A salföldi Települési Értéktár Bizottság Szervezeti és Működési Szabályzatának (a továbbiakban: SZMSZ) 3. pontja szerint a bizottság létszáma 3 fő, akik – az SZMSZ 4. pontjában foglaltak alapján Petrovics Miklós (elnök), Török László (elnökhelyettes), és Veronika Whitehouse (tag).

Török László elnökhelyettes elhunyt, így a Települési Értéktár Bizottságnak jelenleg két tagja van.

Petrovics Miklós elnök és Veronika Whitehouse 2020. július 8. napján kelt levelében – mely jelen előterjesztés mellékletét képezi – a következő személyeket javasolta bizottsági tagnak:

Pozsárkó Csaba

Petrovics László

Somogyi György

Fentiekre tekintettel, amennyiben Salföld Község Önkormányzata Képviselő-testülete a Települési Értéktár Bizottság tagjainak számát 3 főről 5 főre emeli, úgy a következő döntések meghozatala szükséges: 3 új tag megválasztása; elnökhelyettes megválasztása; a változások SZMSZ-ben történő átvezetése.

Kérem a Tisztelt Képviselő-testületet, hogy fentiekben írt döntéseket meghozni szíveskedjenek.

***Határozati javaslatok:***

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (...) HATÁROZATA**

***Települési Értéktár Bizottság tagjának megválasztásáról***

Salföld Község Önkormányzata Képviselő-testülete a salföldi Települési Értéktár Bizottság - létszámát 3 főről 5 főre emelve - a bizottság tagjainak: Pozsárkó Csabát, Petrovics Lászlót, Somogyi Györgyöt választja.

Salföld Község Önkormányzata Képviselő-testülete felkéri a Polgármestert, hogy a döntésről az érintetteket értesítse.

**Felelős:** Fábián Gusztáv, polgármester

**Határidő:** azonnal

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (...) HATÁROZATA**

***Települési Értéktár Bizottság elnökhelyettesének megválasztásáról***

Salföld Község Önkormányzata Képviselő-testülete a salföldi Települési Értéktár Bizottság elnökhelyettesének ………………………t választja.

Salföld Község Önkormányzata Képviselő-testülete felkéri a Polgármestert, hogy a döntésről az érintettet értesítse.

**Felelős:** Fábián Gusztáv, polgármester

**Határidő:** azonnal

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2020. (...) HATÁROZATA**

***A Települési Értéktár Bizottság Szervezeti és Működési***

***Szabályzatának módosításáról***

Salföld Község Önkormányzata Képviselő-testülete a salföldi Települési Értéktár Bizottság Szervezeti és Működési Szabályzatának módosítását és egységes szerkezetét elfogadja.

Salföld Község Önkormányzata Képviselő-testülete felkéri a Polgármestert, hogy a döntésről az Értéktár Bizottság elnökét értesítse.

**Felelős:** Fábián Gusztáv, polgármester

**Határidő:** azonnal

.